Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,714.27 …
27 ส.ค. 2561

Morning Market Summary
SET ช่วงเช้าปิดที่ระดับ 1,714.27 จุด เพิ่มขึ้น 10.45 จุด (+0.61%) มูลค่าการซื้อขาย21,283.53 ล้านบาท หุ้นไทยเช้านี้ปรับขึ้นตามตลาดต่างประเทศ หลังเฟดเฟดส่งสัญญาณจะไม่รีบปรับขึ้นอัตราดอกเบี้ย ขณะเดียวกันราคาน้ำมันปรับตัวขึ้น ส่งผลต่อกลุ่มพลังงาน
Afternoon Perspective
แนวโน้มการซื้อขายช่วงบ่าย แม้การซื้อขายจะยังคึกคัก แต่หากดูการขึ้นในช่วงเช้า ไม่ได้เกิดจากแรงหนุนตลาดรวม แต่มาจากการที่รัฐบาลจีนปรับการคำนวณในการกำหนดค่าเงิ
หยวนต่อดอลลาร์ใหม่ (ให้ค่าเงินหยวนแข็งตัวขึ้นและล้างความคิดที่จะใช้ค่าเงินในการทำสงครามการค้ากับสหรัฐ) ส่งผลให้เกิดมุมมองในเชิงบวกกับตลาดหุ้นฮ่องกงและจีน ส่วนตลาดอื่นๆ ขึ้นน้อยมาก เราจึงมองว่าประเด็นดังกล่าวเป็นแค่แรงหนุนในบางตลาด
ส่วนปัจจัยโดยรวมยังไม่มีอะไรใหม่และยังต้องติดตามประเด็นการเมืองของสหรัฐ โดยแรงซื้อที่เข้ามายังมุ่งไปยังหุ้นที่ยังไม่ขึ้นในกลุ่มโรงแรม ค้าปลีก อาหาร-เครื่องดื่ม ขนส่งและผลิตไฟฟ้า ส่วนพลังงานแค่พยุง โดยมองแนวต้านที่ 1710-1715 จุดและแนวรับที่ 1705-1708 จุด แนะนำเล่นเก็งกำไร. ERW ROBINS QH และ IVL
Technical Pick
SET Index: 1714.27 ปรับตัวเพิ่มขึ้นไปทดสอบแนวต้านสำคัญที่ 1715 จุดตามกรอบแนวโน้มขาลง ในขณะที่มูลค่าการซื้อขายเพิ่มสูงขึ้น ทำให้การปรับตัวเพิ่มขึ้นไปทดสอบแนวต้านสำคัญที่ 1715-1720 จุด ถ้าทะลุผ่านขึ้นไปได้ จะมีโอกาสปรับตัวเพิ่มขึ้นต่อเนื่องไปทดสอบแนวต้านถัดไปที่ 1730 และ 1740 จุดเป็นแนวต้านสำคัญ แต่ถ้าถูกขายทำกำไรที่แนวต้านสำคัญ
1715 จุดลงไปเคลื่อนไหวต่ำกว่าระดับ 1700 จุด จะมีโอกาสปรับตัวลดลงต่อเนื่องไปทดสอบ1680 และ 1660 จุด
Taokaenoi Food &amp; Marketing (TKN TB; THB 14.90) – ซื้อ
WICE Logistics (WICE TB; THB 4.68) – ซื้อ
 